《林少伊直院母夫人柳氏挽词》
宋代·苏籀

遐年畀东榻，流庆羡停储。
吊者九皋唳，幽夫百岁居。
鱼轩川上逝，石窌墓前书。
绝妙斯铭勒，宁惟崔蔡如。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。